b'\n_START_ARTICLE_\nTorre Alh\xc3\xa1quime\n_START_SECTION_\nHist\xc3\xb2ria\n_START_PARAGRAPH_\nSegons les cr\xc3\xb2niques Torre Alh\xc3\xa1quime deu el seu nom a la fam\xc3\xadlia \xc3\xa0rab dels Al Hakim a la qual pertanyia una fortalesa situada a quatre quil\xc3\xb2metres del castell d\'Olvera, amb el qual es donava suport m\xc3\xbatuament durant el domini musulm\xc3\xa0 d\'Al-Andalus. Sobre aquell lloc, un tur\xc3\xb3 situat a uns 495 metres sobre el nivell del mar, s\'havia fet fort un cabdill nazar\xc3\xad que va plantar cara a les tropes cristianes al nord-est de l\'actual prov\xc3\xadncia de Cadis a la fi del segle XV._NEWLINE_La Torre del Hakim (que en \xc3\xa0rab significa "el savi" o "el lletrat") va donar lloc, doncs, a la denominaci\xc3\xb3 de Torre Alh\xc3\xa1quime. En l\'antic empla\xc3\xa7ament de la torre-fortalesa es va situar fins fa poc temps el cementiri de la localitat. Al voltant d\'aquesta fortalesa musulmana va ser creixent el nucli urb\xc3\xa0 de l\'actual vila de Torre Alh\xc3\xa1quime, i ho va fer d\'una manera molt peculiar, en una disposici\xc3\xb3 de cercles conc\xc3\xa8ntrics per a salvar en tant que sigui possible el pendent.'